ఇషాన్ కిషన్

ఇషాన్ ప్రణవ్ కుమార్ పాండే కిషన్ (జననం 18 జూలై 1998) భారత అంతర్జాతీయ క్రికెటర్. కిషన్ భారత జాతీయ క్రికెట్ జట్టు తరపున అన్ని ఫార్మాట్లలో వికెట్ కీపర్ బ్యాటర్‌గా ఆడుతుంటాడు. మార్చి 2021లో ఇంగ్లాండ్ పైన అంతర్జాతీయ అరంగేట్రం చేశాడు. కిషన్ దేశవాళీ క్రికెట్‌లో జార్ఖండ్ తరపున, ఇండియన్ ప్రీమియర్ లీగ్ (ఐపీఎల్) లో సన్‌రైజర్స్ హైదరాబాద్ జట్టు తరపున ఆడుతున్నాడు.

డిసెంబరు 2022లో బంగ్లాదేశ్ పైన జరిగిన వన్డే మ్యాచ్‌లో 131 బంతుల్లో 210 పరుగులు చేశాడు. తద్వారా వన్డేల్లో అత్యంత వేగవంతమైన డబుల్ సెంచరీ చేసిన క్రికెటర్‌గా, అతి చిన్న వయసులో డబుల్ సెంచరీ సాధించిన ఆటగాడిగా, తన తొలి సెంచరీనే డబుల్ సెంచరీగా మార్చిన మొదటి ఆటగాడిగా రికార్డు సృష్టించాడు. కిషన్ 2016 అండర్-19 క్రికెట్ ప్రపంచ కప్ భారత జట్టుకు కెప్టెన్‌గా వ్యవహరించాడు. కిషన్ 2023 ఆసియా కప్ గెలిచిన భారత జట్టులో సభ్యుడు. ఎస్ఆర్‌హెచ్ తరపున మార్చి 23న తొలి మ్యాచ్‌ ఆడి 47 బంతుల్లో 106* (11 ఫోర్లు, 6 సిక్సర్లు) చేసి తన తొలి ఐపీఎల్ సెంచరీ నమోదు చేశాడు.
 జీవిత చరిత్ర
ఇషాన్ కిషన్ 1998 జూలై 18లో బీహార్ రాష్ట్రం బోధ గయాలో జన్మించాడు.  ఆయన తండ్రి ప్రణవ్ కుమార్ పాండే స్థిరాస్తి వ్యాపారుడు (బిల్డర్), సోదరుడు రాజ్ కిషన్ తన క్రికెట్ కెరీర్ ప్రారంభానికి సహకరించాడు. క్రికెట్ సభ్యుల రెజిస్ట్రేషన్స్ వ్యవహారాల్లో బీహార్ క్రికెట్ అసోసియేషన్, బీసీసీఐ మధ్య గొడవల కారణంగా తన మిత్రుడి సలహాతో ఇషాన్ కిషన్ ఝార్ఖండ్ రాష్ట్రం తరపున క్రికెట్ కెరీర్ ను ప్రారంభించాడు. ఇషాన్ కిషన్ వికెట్ కీపర్ బ్యాట్స్‌మన్ కావడం వల్ల భారత జట్టు మాజీ కెప్టెన్ ఎంఎస్.ధోని, ఆస్ట్రేలియా వికెట్ కీపర్ బ్యాట్స్‌మన్ ఆడమ్ గిల్‌క్రిస్ట్ అంటే తనకు ఇష్టం అని తెలిపాడు.

 దేశవాళీ కెరీర్ 
6 నవంబర్ 2016న 2016-17 రంజీ ట్రోఫీలో ఢిల్లీ పైన 273 పరుగులు చేసి, జార్ఖండ్ తరపున ఒకే ఇన్నింగ్స్‌లో అత్యధిక పరుగులు చేసిన ఆటగాడిగా రికార్డు నెలకొల్పాడు. అక్టోబరు 2018లో దేవధర్ ట్రోఫీలో ఇండియా-సి జట్టులో చోటు దక్కించుకుని ఫైనల్‌లో సెంచరీ సాధించాడు. 2020-21 విజయ్ హజారే ట్రోఫీలో మధ్యప్రదేశ్ పైన 173 పరుగులు చేశాడు.

అక్టోబరు 2024లో సౌరభ్ తివారీ రిటైర్మెంట్ తర్వాత కిషన్ జార్ఖండ్ రంజీ జట్టుకు కెప్టెన్‌గా నియమితుడయ్యాడు. 2025-26 సయ్యద్ ముస్తాక్ అలీ ట్రోఫీలో హర్యానా జట్టును ఓడించి జార్ఖండ్‌కు మొదటి టైటిల్‌ను అందించాడు. ఈ టోర్నమెంట్‌లో కిషన్ 517 పరుగులతో టాప్ స్కోరర్‌గా నిలిచాడు.

 ఐపీఎల్ కెరీర్ 
2016లో గుజరాత్ లయన్స్ కిషన్ ను వేలంలో కొనుగోలు చేసింది. 2018లో ముంబై ఇండియన్స్ జట్టులోకి ప్రవేశించాడు. 2020 ఐపీఎల్ కిషన్ కెరీర్‌లో మలుపు తిప్పిన టోర్నీగా నిలిచింది, ఆ సీజన్‌లో ముంబై తరపున అత్యధిక పరుగులు (516) చేశాడు. 2022 వేలంలో ముంబై ఇండియన్స్ ఇతనిని రూ. 15.25 కోట్లకు తిరిగి కొనుగోలు చేసింది. నవంబర్ 2024లో జరిగిన వేలంలో సన్‌రైజర్స్ హైదరాబాద్ రూ. 11.40 కోట్లకు కిషన్‌ను సొంతం చేసుకుంది. 2025లో రాజస్థాన్ రాయల్స్ పైన కిషన్ తన మొదటి ఐపీఎల్ సెంచరీ సాధించాడు.

వన్డే ఇంటర్నేషనల్ కెరీర్ 
ఇషాన్ కిషన్ 2021లో శ్రీలంక పర్యటనలో భాగంగా జరిగిన సిరీస్ లో 18 జూలై 2021న తొలి వన్డేలో ఆడి వన్డేల్లో అరంగేట్రం చేశాడు. ఇషాన్‌ కిషన్‌ తన తొలి మ్యాచ్ లో 8 ఫోర్లు, 2 సిక్స్‌లతో 59 పరుగులు చేశాడు. ఆయన 33 బంతుల్లో అర్ధ శతకాన్ని పూర్తి చేశాడు. తన మూడవ మ్యాచ్ లో డబుల్ సెంచరీ 121 బంతుల్లో సాధించాడు. ఇది ప్రపంచంలో అత్యంత వేగవంతమైన సెంచరీ. ఒకే ఏడాదిలో వన్డేతోపాటు టీ20 లో అరగేంట్ర చేసి హాఫ్‌ సెంచరీ చేసిన రెండో భారతీయ బ్యాట్స్‌మెన్‌గా రికార్డు సృష్టించాడు. జనవరి 2026లో న్యూజిలాండ్ పైన జరిగిన టీ20 సిరీస్‌లో కేవలం 43 బంతుల్లో 103 పరుగులు చేసి తన మొదటి అంతర్జాతీయ టీ20 సెంచరీని నమోదు చేశాడు.  

 వెలుపలి లింకులు 

  ప్రొఫైల్ 

మూలాలు

వర్గం:1998 జననాలు
వర్గం:క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:బీహార్ వ్యక్తులు